CELEX: 32021D0660
Language: fi
Date: 2021-04-19 00:00:00
Title: Komission päätös (EU) 2021/660, annettu 19 päivänä huhtikuuta 2021, covid-19-epidemian vaikutusten torjumiseksi vuonna 2020 tarvittavien tavaroiden tuonnille myönnettävästä vapautuksesta tuontitulleista ja arvonlisäverosta annetun päätöksen (EU) 2020/491 muuttamisesta (tiedoksiannettu numerolla C(2021) 2693)

23.4.2021   
               
               
                  FI
               
               
                  Euroopan unionin virallinen lehti
               
               
                  L 140/10
               
            
         KOMISSION PÄÄTÖS (EU) 2021/660,
         annettu 19 päivänä huhtikuuta 2021,
         covid-19-epidemian vaikutusten torjumiseksi vuonna 2020 tarvittavien tavaroiden tuonnille myönnettävästä vapautuksesta tuontitulleista ja arvonlisäverosta annetun päätöksen (EU) 2020/491 muuttamisesta
         
            
               (tiedoksiannettu numerolla C(2021) 2693)
            
         
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon direktiivin 2006/112/EY 143 artiklan b ja c alakohdan soveltamisalasta vapautettaessa tietty tavaroiden lopullinen maahantuonti arvonlisäverosta 19 päivänä lokakuuta 2009 annetun neuvoston direktiivin 2009/132/EY (1) ja erityisesti sen 53 artiklan ensimmäisen kohdan,
         ottaa huomioon yhteisön tullittomuusjärjestelmän luomisesta 16 päivänä marraskuuta 2009 annetun neuvoston asetuksen (EY) N:o 1186/2009 (2) ja erityisesti sen 76 artiklan ensimmäisen kohdan,
         sekä katsoo seuraavaa:
         
                     (1)
                  
                  
                     Komission päätöksellä (EU) 2020/491 (3), sellaisena kuin se on muutettuna päätöksellä (EU) 2020/1573 (4), myönnetään covid-19-epidemian vaikutusten torjumiseksi tarvittavien tavaroiden tuonnille vapautus tuontitulleista ja arvonlisäverosta 30 päivään huhtikuuta 2021 saakka.
                  
               
                     (2)
                  
                  
                     Komissio kuuli 3 päivänä maaliskuuta 2021 jäsenvaltioita päätöksen (EU) 2020/491 johdanto-osan 5 kappaleen mukaisesti voimassaolon jatkamistarpeesta, minkä jälkeen jäsenvaltiot pyysivät vapautuksen jatkamista.
                  
               
                     (3)
                  
                  
                     Jäsenvaltioiden päätöksen (EU) 2020/491 mukaisesti harjoittama tuonti on ollut hyödyllistä, sillä se on tuonut jäsenvaltioiden valtiollisten elinten tai toimivaltaisten viranomaisten hyväksymien organisaatioiden saataville tarvittavia lääkinnällisiä laitteita ja henkilösuojaimia, joista on pulaa. Tällaisten tavaroiden kauppatilastoista käy ilmi, että niihin liittyvä tuonti on vähenemässä mutta se on edelleen merkittävää. Vaikka rokottaminen on aloitettu kaikissa jäsenvaltioissa ja vaikka viruksen leviämisen estämiseksi on toteutettu useita toimenpiteitä, covid-19-tartuntojen määrä jäsenvaltioissa aiheuttaa edelleen kansanterveydellisiä riskejä. Koska jäsenvaltiot ilmoittavat edelleen, että covid-19-pandemian torjumiseksi tarvittavista tuotteista on pulaa, on tarpeen pidentää päätöksessä (EU) 2020/491 säädetyn tuontitullittomuuden ja arvonlisäverovapautuksen soveltamisaikaa.
                  
               
                     (4)
                  
                  
                     Sen vuoksi olisi myös pidennettävä määräaikaa, jonka kuluessa jäsenvaltioiden on ilmoitettava päätöksen (EU) 2020/491 mukaisten velvoitteiden täyttämisestä.
                  
               
                     (5)
                  
                  
                     Jäsenvaltioita kuultiin pyydetystä pidennyksestä 25 päivänä maaliskuuta 2021 asetuksen (EY) N:o 1186/2009 76 artiklan ensimmäisen kohdan ja direktiivin 2009/132/EY 53 artiklan ensimmäisen kohdan mukaisesti.
                  
               
                     (6)
                  
                  
                     Sen vuoksi päätöstä (EU) 2020/491 olisi muutettava,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (EU) 2020/491 seuraavasti:
            
                        1)
                     
                     
                        korvataan 2 artiklan johdantokappale seuraavasti:
                        ”Jäsenvaltioiden on viimeistään 30 päivänä huhtikuuta 2022 annettava seuraavat tiedot komissiolle:”
                     
                  
                        2)
                     
                     
                        korvataan 3 artiklan ensimmäinen kohta seuraavasti:
                        ”Edellä olevaa 1 artiklaa sovelletaan 30 päivän tammikuuta 2020 ja 31 päivän joulukuuta 2021 välisenä aikana tapahtuvaan tuontiin.”
                     
                  
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 19 päivänä huhtikuuta 2021.
            
               
                  Komission puolesta
               
               Paolo GENTILONI
               
                  Komission jäsen
               
            
         
         
            (1)  EUVL L 292, 10.11.2009, s. 5.
         
            (2)  EUVL L 324, 10.12.2009, s. 23.
         
            (3)  Komission päätös (EU) 2020/491, annettu 3 päivänä huhtikuuta 2020, covid-19-epidemian vaikutusten torjumiseksi vuonna 2020 tarvittavien tavaroiden tuonnille myönnettävästä vapautuksesta tuontitulleista ja arvonlisäverosta (EUVL L 103I, 3.4.2020, s. 1).
         
            (4)  Komission päätös (EU) 2020/1573, annettu 28 päivänä lokakuuta 2020, covid-19-epidemian vaikutusten torjumiseksi vuonna 2020 tarvittavien tavaroiden tuonnille myönnettävästä vapautuksesta tuontitulleista ja arvonlisäverosta annetun komission päätöksen (EU) 2020/491 muuttamisesta (EUVL L 359, 29.10.2020, s. 8).